চাঞ্চল্যকর খবর।তৃণমূল কংগ্রেসের ‘ভোটচুরির’ কথা স্বীকার করলেন তৃণমূলের নেতা। - 10dik24.com
Homeরাজ্যচাঞ্চল্যকর খবর।তৃণমূল কংগ্রেসের ‘ভোটচুরির’ কথা স্বীকার করলেন তৃণমূলের নেতা।
চাঞ্চল্যকর খবর।তৃণমূল কংগ্রেসের ‘ভোটচুরির’ কথা স্বীকার করলেন তৃণমূলের নেতা।
১০দিক২৪ ব্যুরোঃ ভোটের আগে আর একবার মুখ বিতর্কের মুখে তৃণমূল।বিগত পঞ্চায়েত নির্বাচনে সময় বিজেপি-বাম-কংগ্রেস সহ সম্মিলিত বিরোধীরা দাবি করেছিলেন–পশ্চিমবঙ্গে নির্বাচনের নামে প্রহসন হয়েছে।রাস্তায় উন্নয়ন বাহিনী দাঁড় করিয়ে মনোনয়ন জমা দিতে দেওয়া হয় নি বিরোধীদের।এই কথার পরিপ্রেক্ষিতে তৃণমূল নেতাদের তো বটেই স্বয়ং তৃণমূল কংগ্রেসের সর্বোচ্চ নেত্রী মমতা বন্দ্যোপাধ্যায়ের ‘সাফাই’ ছিল–বাংলায় তৃণমূলের উন্নয়ন দেখে নাকি বিরোধীদের হয়ে দাঁড়াবার মত প্রার্থীই খুঁজে পাওয়া যাচ্ছিল না। আর তাই ‘মুখ বাঁচাতে’ বিরোধীরা ‘কুৎসা’ রটাচ্ছে।
এবার ২০১৯ লোকসভা নির্বাচনের প্রচারে তৃণমূল কংগ্রেসের তোলা ভোটলুটের তত্ত্বকেই মান্যতা দিলেন তৃণমূল কংগ্রেসের দাপুটে নেতা তথা দক্ষিণ ২৪ পরগনা জেলা পরিষদের পূর্ত কর্মাধ্যক্ষ শ্রীমন্ত বৈদ্য।তৃণমূল কংগ্রেসের ‘ভোটচুরির’ কথা ডায়মন্ড হারবারে দাঁড়িয়ে সব কিছুই ফাঁস করে দিলেন শ্রীমন্তবাবু।
লোকসভা কেন্দ্রের অধীন বজবজ-২ ব্লকের কামরা অঞ্চলে ডায়মন্ড-হারবারের তৃণমূল প্রার্থী অভিষেক বন্দ্যোপাধ্যায়ের হয়ে নির্বাচনী প্রচারে শ্রীমন্তবাবু হুমকি দিচ্ছেন–তৃণমূল কংগ্রেসের বিরুদ্ধে বিরোধী দলের হয়ে ভোটে কাজ করলে, পোলিং এজেন্ট হয়ে ভোট কেন্দ্রে বসলে,তাঁদের দেখে নেওয়া হবে।পাশাপাশি ফল বেরবার পর বিরোধী দলের হয়ে যারা কাজ করবে,তাদের ছবি দেখে ইঞ্চিতে ইঞ্চিতে মাপা হবে বলেও প্রকাশ্য জনসভায় শাসিয়েছেন তিনি। কিভাবে পঞ্চায়েত ভোটে সাধারণ মানুষের ভোট চুরি করা হয়েছিল! তাঁর যুক্তি অবশ্য,সাধারণ মানুষের ভোট চুরি করে নি তৃণমূল–কিন্তু যারা তৃণমূলের উন্নয়ন দেখতে না পেয়ে বিরোধী দলের হয়ে নির্বাচনে দাঁড়িয়েছিলেন সেইসব ‘বেইমানের’ ভোট ‘বেইমানি’ করে নিয়েছে তৃণমূল।আর দরকার পড়লে আসন্ন লোকসভা নির্বাচনে অভিষেক বন্দ্যোপাধ্যায়ের বিরুদ্ধে ‘বেইমানি’ করে কেউ যদি বিরোধী ভোট-বাক্সে ভোট দেয়–তাহলে আবার তাদের ভোট ‘বেইমানি’ করে নিয়ে দেখিয়ে দেবেন এই তৃণমূল নেতা।তাহলে কি ভোটের আগে প্রচ্ছন্ন হুমকি দিলেন এই তৃণমূল নেতা?